open-index/open-wikipedia-markdown huggingface dataset:
ניקולה

**ניקולה** (ברומנית: **Nicola**; נולדה ב-5 בנובמבר 1968) היא זמרת רומנייה.

## ביוגרפיה
ניקולה נולדה בבוקרשט בשם ניקולטה אלכסנדרו (Nicoleta Alexandru), בתחילת דרכה שרה בלהקה.

ב-1992 החלה את קריירת הסולו המוזיקלית שלה והופיעה רבות בטלוויזיה וברדיו. ב-1999 הוציאה את אלבומה הראשון "Cu tălpile goale".

ב-2002 שירה "Lângă mine" נבחר לשיר השנה על ידי שתי תחנות רדיו. בנוסף היא גם זכתה בשני פסטיבלי מוזיקה.

ב-2003 ייצגה את רומניה באירוויזיון עם השיר "Don't Break My Heart" והייתה במקום העשירי. היא השתתפה מספר פעמים נוספות בסלקציה נציונלה.

ב-2003 היא נבחרה לאשת השנה על ידי המגזין "Avantaje".

ב-2005 יצא אלבומה "De mă vei chema" שכלל בתוכו שני שירים שנהיו ללהיטים ברומניה.

ב-2005 זכתה בפרס זמרת השנה בטקס פרסי MTV רומניה' בנוסף היא הייתה מועמדת לפרס אמן הפופ הטוב ביותר.

## קישורים חיצוניים

* 
* 
* 

קטגוריה:זמרות רומניות
קטגוריה:נציגי רומניה באירוויזיון
קטגוריה:ילידות 1968
קטגוריה:רומנים שנולדו ב-1968
הרביעייה המוסקבאית

ממוזער|450px|מתיאש ראקושי באמצע. מצדדיו לנין וסטלין
"**הרביעייה המוסקבאית**" או "**הרביעייה השלטת**" (בהונגרית: **A Négyesfogat** שמילולית פירושו כרכרה רתומה לרביעיית סוסים) הייתה כינוי לרבעיית המנהיגים הראשיים המפורסמת של הונגריה בתחילת דרכה כנשלטת על ידי המפלגה הקומוניסטית ההונגרית ששינתה את שמה למפלגת העובדים ההונגרית לאחר האיחוד שלה עם המפלגה הסוציאל-דמוקרטית בשנת 1948.

## חברי הרביעייה
כול ארבעת המנהיגים הראשיים היו יהודים-הונגרים ולפי חשיבותם וכוחם בסדר יורד:

# מתיאש ראקושי (מתתיהו רוזנפלד), המזכ"ל של המפלגה וראש הממשלה.
# ארנה גרה (ארנה זינגר) הסגן של ראקושי לכלכלה, שר האוצר.
# מיהאי פרקש (הרמן לוי) הסגן המארגן, ראש המשטרה והצבא ההונגרי, שר ההגנה.
# יוז'ף רוואי (יוז'ף לדרר) הסגן האידאולוג הראשי. שר החינוך. העורך הראשי של עיתון המפלגה "העם החופשי" (Szabad Nép).

היה איש בכיר נוסף לארבעת הנ"ל, חמישי, יהודי אף הוא שהיה גם החמישי בחשיבותו ומעט סמוי מטבע עיסוקו:.

5. גאבור פטר (בנימין אייזנברגר), ראש המשטרה החשאית ההונגרית (ÁVO, ואחר כך ÁVH) בין השנים 1945 לבין 1952.
## המוסקבאים
ממוזער|ארנה גרה
כול החמישייה היו "מוסקבאים", כלומר כאלה שברחו לברית המועצות מהונגריה וחיו שם שנים רבות בין שתי מלחמות העולם, בטרם חזרו להונגריה בסוף שנת 1944. היו מוסקבאים רבים נוספים, כגון: אימרה נוג', שהפך לראש ממשלת במרד ההונגרי של שנת 1956, ג'רג' לוקאץ', האסתטיקן והפילוסוף הגדול ביותר באותה תקופה, שר התרבות בממשלתו של נוג' ודיולה האי, הסופר והדמות מרכזית בייסוד אגודת הסופרים ההונגרית (החדשה) במשטר הקומוניסטי. מהגרים היו בהיסטוריה של כל אומה, חלקם חזרו למולדתם כשכבר יכלו, לתקופה קצרה או ארוכה יותר, לכן המוסקבאים לא היו שונים מהבחינה הזאת, אך הם היו שונים מכל בחינה אחרת.

תפקידם החברתי - ייעודם - ומשימתם היו אופייניים. המוסקבאי חזר עם משימה נחרצת ונחושה ולא רק כדי לחזור למולדתו. הוא לא היה סוכן בתשלום, מרגל או כסוכן של מעצמה זרה (ברית המועצות) אלא פטריוט שרצה לבנות עתיד יותר לעמו. אמינות הייתה תנאי ראשוני למנדט החשוב והסודי שניתן למי שחזר ממוסקבה, והם אכן היו בדרך כלל אנשים אמינים.

## מקורות
*ממוזער|משמאל:מיהאי פרקש. מימין:יוז'ף רוואיהמנהיגים הקומוניסטיים של הונגריה 1956-1945
* הרביעייה המוסקבאית
* תקופת ראקושי 1956-1948
* האם אישטוואן צ'ורקה היה אנטישמי או רק האיר את העובדות ההיסטוריות שאכן, במקרה של היהדות, יש תחושה חזקה של שייכות למוצאו של האדם, השזורה בפוליטיקה, בכלכלה, בתרבות?
* מצגת על יוז'ף רוואי
* מעורבות יהודית בקומוניזם ההונגרי, באנטי-סטליניזם, ובמרד ההונגרי בשנת 1956

## הערות שוליים

קטגוריה:ראשי ממשלה יהודים
קטגוריה:פוליטיקאים יהודים הונגרים
קטגוריה:קומוניסטים הונגרים
קטגוריה:קומוניסטים יהודים
קטגוריה:שליטי הונגריה
קטגוריה:ראשי ממשלת הונגריה
קטגוריה:המרד ההונגרי: אישים
המקוללים

**המקוללים** היא מיני סדרה מוקומנטרית ישראלית בת 5 פרקים, שיצרו חגי לוי ולירן עצמור, והוקרנה בערוץ 8 בשנת 2014.
כל פרק בסדרה מציג את סיפור חייו של אישיות בולטת בתרבות הישראלית: פנחס שדה, יונה וולך, משה קרוי ואביבה אורי. הפרק החמישי והאחרון הוא אפילוג, המציג את חגי לוי וחושף את שלוש שנות עבודתו על הסדרה בדיאלוג עם בנו.

פרקי הסדרה מצולמים ומבוימים באופן היוצר בצופה תחושה שזהו סרט דוקומנטרי המשתמש בחומרים מצולמים ישנים שנמצאו. אחד האמצעים לכך הוא השימוש במצלמת סופר 8. אמצעים אחרים הם שיחזורים מוקפדים של חומרים כמו צילומים של מושאי הסדרה ושילובם בתוך הסרט (למשל הצילום של יונה וולך בכתב העת מוניטין, שצילם מיכה קירשנר). כמו כן יש שימוש במשפטים שגיבורי הסדרה אכן אמרו, למשל בראיונות שנתנו לתקשורת. הסדרה מציגה כביכול את חגי לוי בצעירותו כשהוא נפגש עם האמנים שהעריץ. רק בפרק האחרון מתגלה שכל הסדרה מבוימת.

## שחקנים
* יהודה אלמגור בתפקיד פנחס שדה
* נטע שפיגלמן בתפקיד יונה וולך
* איתי ברנע בתפקיד משה קרוי
* חוה אורטמן בתפקיד אביבה אורי
* חגי לוי בתפקידו עצמו
* עמנואל יצחק לוי בתפקיד עצמו (בנו של חגי)

## קישורים חיצוניים

* המקוללים באתר IMDb 
;ביקורות:
* 
* 
* 

## הערות שוליים

קטגוריה:סדרות טלוויזיה ישראליות שעלו לשידור בשנת 2014
קטגוריה:סדרות דרמה ישראליות
קטגוריה:מיני-סדרות טלוויזיה
סנאי ניגר

**סנאי ניגר** או **סנאי שועלי** (שם מדעי: *Sciurus niger*) הוא מין של סנאי ממשפחת הסנאיים החי ביערות ממוזגים לאורך מזרח ארצות הברית ודרום-מזרח קנדה וכן בקצה הצפוני של מקסיקו, אם כי הוא מצוי גם בחלק קטן ממערב אמריקה. הוא הגדול שבסנאים של אמריקה הצפונית. קל לבלבל בין מין זה לסנאים דומים כמו סנאי אדום אמריקני או סנאי אפור.
## מאפיינים
סנאי זה מגיע לאורך 45–70 ס"מ, בעל זנב באורך 20–33 ס"מ ומשקלו מגיע ל-500 עד 1,000 גרם בממוצע. אין הבדלי גדלים בין הזכרים לנקבות, אך הפרטים המערביים נוטים להיות קטנים יותר. סנאי זה בעל גוונים כתומים וחומים בהירים, מעט אפורים לאורך הפרווה והוא בעל זנב שעיר וארוך כמו של שועל. החלק התחתון של הגוף כתום והפנים כתומות עם שפתיים אפורות ואף ועיניים שחורים. לעיתים נולדים סנאים שחורים לגמרי  או לבקנים.

הסנאי הוא שוכן עצים אך לעיתים הוא יורד אל הקרקע, באזורים בהם מצויים פחות טורפים. בדרך כלל הוא חי ביערות של מיני עצים גדולים ורחבים כמו אלון, אורן, פקאן, היקורי ואגוז מלך, שאת אגוזיהם הוא אוכל. הסנאי הצליח להגיע למדינות המישורים הגדולים כמו קנזס, בעיקר בזכות נטיעות של עצי צפצפה לאורכם.

הסנאי ניזון ממגוון מזונות מהחי ומהצומח, בין השאר מאגוזים, ניצנים, פקעות, פירות, פירות יער, נבטים, פטריות, חרקים, ביצים וציפורים קטנות. הוא ניזון גם מגידולים חקלאיים כמו תירס וממייפל.

לרוב הסנאים הם פעילי יום והם לא טריטוריאליים, המאפשרים לסנאים שונים לבקר במאורתם שבעצים, בה הם ישנים בחורף.

## קישורים חיצוניים

## הערות שוליים

[ממוזער|מרכז|300px|פרט [לבקן של סנאי ניגר]]

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:סנאים
קטגוריה:ארצות הברית: יונקים
קטגוריה:קנדה: יונקים
קטגוריה:בעלי חיים שתוארו ב-1758
יהושע ורבין

**יהושע ורבין** (1911 – יוני 1994) היה ראש הממשל הצבאי על ערביי ישראל בשנים 1962–1966.

## ביוגרפיה
ורבין נולד באימפריה הרוסית ליוסף ורבין בשנת 1911. הוא עלה עם משפחתו לארץ ישראל בשנת 1913.

בשנת 1929 הוא סיים את לימודיו במקוה ישראל והצטרף להגנה. במאורעות תרפ"ט עלה לדרגת מפקד כיתה. בשנת 1936 הצטרף למנגנון הקבע של ההגנה, ועסק בהדרכת מתנדבי ההגנה באזור ראשון לציון, באר יעקב ורחובות.

בשנת 1940 נתמנה למפקד אזור בן שמן, ובשנת 1941 למפקד אזור רחובות. במרץ 1947 הוא השתתף בהורדת מעפילי שבתאי לוז'ינסקי אל חוף ניצנים. בניגוד לאחרים, ורבין זוהה על ידי הבריטים כארץ ישראלי, ולכן לא גורש עם המעפילים למחנות המעצר בקפריסין.

במהלך מלחמת העצמאות היה סגן מפקד חטיבת גבעתי. בדצמבר 1949 הוא מונה למושל הצבאי של מגדל גד (אשקלון), בתפקידו זה הוא ניהל מוניציפלית את העיר, עודד את ההתיישבות היהודית בה. במקביל הוא פעל לעזיבת התושבים הערבים לרצועת עזה, תוצאה שהוא ראה בה את אחד השיאים המרגשים של פעילותו. לקראת סוף יולי 1950 הוא העביר את העיר להנהלה האזרחית.

ורבין עבר לכהן כמושל הצבאי של המשולש, בו נטל חלק בהקמת מועצות מקומיות בטייבה ובאקה אל-גרבייה. בתחילת 1954 היה מושלו הצבאי של הנגב. במהלך 1956 עבר לכהן כמושל הצבאי של הגליל. החל מ-1 בינואר 1962 היה ראש הממשל הצבאי על ערביי ישראל. והועלה לדרגת אלוף-משנה במאי 1966 הוא סיים את תפקידו והוחלף על ידי אליעזר ליף. ורבין התנגד לביטול הממשל הצבאי וטען שרבים מהערבים לא השלימו עם קיומה של מדינת ישראל. בסוף 1966 פרש מצה"ל.

במלחמת ששת הימים הוא גויס למילואים כסגנו של חיים הרצוג, ועסק בהקמת הממשל הצבאי הישראלי בשטחים במשך מספר חודשים. נמנה עם חותמי מנשר הפתיחה של התנועה למען ארץ ישראל ישראל ב-22 בספטמבר 1967 . בתחילת 1968 ארגן פגישה בין מתנחלי חברון, בראשות הרב משה לוינגר, ואלוף הפיקוד עוזי נרקיס, ועודד את המתנחלים לקיים את ליל הסדר בחברון.

במאי 1968 החל לעבוד כעוזר אישי לראש עיריית באר שבע, כדי לרכוש ניסיון לקראת התמודדות על ראשות עיריית רחובות. במקביל עסק בפעילות ציבורית ברחובות, בין השאר כחבר ועדה להקמת תחנה של מד"א ברחובות.

ב-23 בספטמבר 1969 נבחר על ידי סניף מפלגת העבודה ברחובות למועמדה לראשות העיר. בבחירות זכה המערך בשישה נציגים מתוך 15 במועצת העירייה. שמואל רכטמן, נציג גח"ל, שזכתה בחמישה נציגים, הצליח לארגן קואליציה עם המפד"ל, אגודת ישראל ונציג של התימנים, ונבחר לראשות העיר. ורבין חזר לעבודתו בבאר שבע כמנכ"ל החברה לפיתוח של העיר, עד סגירת החברה בשנת 1974. במקביל עמד בראש האופוזיציה בעירית רחובות. לקראת הבחירות בסוף 1973 לא התמודד שוב ואף איחל הצלחה לרכטמן.

נפטר בשנת 1995, והובא למנוחות ברחובות. אחיו הוא בן ציון ורבין ובנו הוא משה ורבין. נכדו עברי ורבין, סא"ל במילואים מחיל השריון ומומחה לאחריות תאגידית, נשוי לאיילת נחמיאס-ורבין.

## הערות שוליים

קטגוריה:בוגרי בית הספר החקלאי מקוה ישראל
קטגוריה:אלופי-משנה בצה"ל
קטגוריה:מושלים צבאיים ישראלים
קטגוריה:חברי מועצת העיר רחובות
קטגוריה:לוחמי ההגנה
קטגוריה:ישראלים ילידי האימפריה הרוסית
קטגוריה:אנשי העלייה השנייה
קטגוריה:חברי התנועה למען ארץ ישראל השלמה
קטגוריה:אישים הקבורים ברחובות
קטגוריה:ישראלים שנולדו ב-1911
קטגוריה:ישראלים שנפטרו ב-1994
אוהרסקי ברוד

**אוהרסקי ברוד** (בצ'כית: **Uherský Brod**; בגרמנית: **Ungarisch Brod**, אונגריש ברוד; בהונגרית: **Magyarbród**, מגיארברוד) היא עיירה המונה כ-16,500 תושבים במחוז זלין בצ'כיה. היישוב שוכן 300 ק"מ דרומית-מזרחית לפראג, בדרום-מזרח מוראביה, בהרי ויזוביצה (*Vizovická vrchovina*) וסמוך להרי הקרפטים הלבנים (*Bílé Karpaty*).

## היסטוריה
השם "אוהרסקי ברוד" הוא וריאציה בצ'כית על "המעברה ההונגרית". בשם "ברוד" או "נה ברודיה" (=[על] המעברה) מופיע במקורות מהמאה העשירית. בשנת 1272 קיבלה מעמד "עיר מלך" מהמלך פז'מיסל אוטקאר השני .

במאה ה-16 פרחה העיירה תחת שלטונו של יאן מקונוביץ (Jan z Kunovic). בית העירייה ובית האצילים נבנו בתקופה זו. בראשית המאה ה-17 תקפו ההונגרים את העיירה בסדרת פלישות.

מאוחר יותר החלו לצמוח בעיירה קהילה גרמנית וקהילה יהודית ובמאה ה-19 העיירה עברה פיתוח תעשייתי, אך הצליחה לשמור על אופייה הכפרי.

מלחמת העולם השנייה הביאה לפלישה נוספת ולפיתוח תעשיות צבאיות בשירות גרמניה הנאצית ששלטה באזור. צ'סקה זברויובקה, יצרנית כלי נשק, מילאה תפקיד מוביל בתעשייה האזורית.

### המאה ה-21
ב-24 בפברואר 2015 אירע ירי במסעדה באוהרסקי ברוד. תשעה בני אדם נהרגו, כולל היורה, מקומי בן 63. אישה נוספת נפצעה קשה אך שרדה. שר הפנים הצ'כי, מילאן חובאנץ , הצהיר כי "על פי הידוע לא מדובר בפיגוע".

## הקהילה היהודית
ממוזער|מצבות בבית הקברות היהודי החדש באוהרסקי ברוד

ב-22 ביולי 2011 הפכו אלמונים שמונה מצבות בבית הקברות היהודי במה שנראה כמעשה אנטישמי.

בתקופת מלחמת העולם השנייה אבדה הקהילה היהודית בעיירה. התזכורת הבולטת לקהילה זו היא בית הקברות היהודי בעיירה.

## אתרים בולטים
קרוב לאוהרסקי ברוד נמצא אזור הגנת הטבע הרי הקרפטים הלבנים ונתיבי האופניים הטרנס-קרפטיים, המהווים אטרקציה תיירותית. בעיירה פועלת מבשלת בירה מקומית המספקת משקאות בעיקר באזור. על גבעה מעל לעיירה נמצא מצפה כוכבים שהוקם בשנת 1961, מצפה שמומן ונבנה על ידי תושבי העיירה. המצפה תכנן פלנטריום גדול שיעזור בפעילותו החינוכית.
[ממוזער| [יוחנן עמוס קומניוס]]
אוהרסקי ברוד היא מקום הולדתו האפשרי של יוחנן עמוס קומניוס, או - בסבירות גבוהה יותר - מקום בו התגורר תקופת-מה. בעיירה פועל מוזיאון ובית ספר הנושא את שמו של קומניוס. הקשר לקומניוס היה הסיבה לכריתת ברית ערים תאומות בין אוהרסקי ברוד לבין העיר נארדן בהולנד, שם קבור קומניוס.

## ספורט
מועדון כדורגל מקומי, ČSK Uherský Brod, משחק בליגת הכדורגל מורביה – שלזיה (השלישית בליגות הכדורגל בצ'כיה).

## עיירות תאומות
לאוהרסקי ברוד ברית ערים תאומות עם:
* 
* 
* 
* 

## קישורים חיצוניים

* 
* האתר הרשמי של אוהרסקי ברוד 
* מצפה כוכבים אסטרונומי 
* בית ספר דקדוק על שם קומניוס 
* אתר על ערים צ'כיות 
* 
* קהילת יהודי אוהרסקי ברוד באתר בית התפוצות
* על יהודי אוהרסקי ברוד, באתר יד ושם
* 

## הערות שוליים

קטגוריה:עיירות יהודיות (שטעטלעך)
קטגוריה:צ'כיה: ערים
סוסליק יפה סטורטוס

**סוסליק יפה סטורטוס** (שם מדעי: *Callospermophilus saturatus*) הוא מין של מכרסם ממשפחת הסנאיים ומתת-משפחת סנאיי הקרקע. מין זה חי ברכס קסקייד בקולומביה הבריטית, קנדה ובמדינת וושינגטון בארצות הברית.

סנאי זה הוא אחד משלושה סנאים מהסוג סנאי יפה (מילולית: "kallos" - יפה, "Spermophilus" - סוסליק). בעבר שלושתם השתייכו לסוג סוסליק.

הסוסליק הוא יונק קטן באורך 286–312 בנקבות ו-287–315 בזכרים. המשקל הממוצע הוא 200–350 גרם. הסוסליק בעל מראה של טמיאס עם פרווה אפורה, צידיים בעלי פס לבן ותחתיו פס שחור והבטן והחלק התחתון של הגוף אדמדם. הזנב קצר ואפור-לבן, והרגליים קצרות. בדומה לטמיאס, סנאי זה יכול לאגור מזון רב בלחייו.

תפוצת הסנאי היא מנהר קולומביה שבקנדה ודרומה עד לנהר סימילקמין  בוושינגטון. הוא חי במדרונות הרים וביערות ממוזגים והוא ישן שנת חורף. הסנאי חי על הקרקע ובין הסלעים, בהם הוא מחפש מזון של זרעים, גרגרים, פירות יער ולעיתים גם יצורים קטנים.

סנאים אלה ממליטים 3–5 גורים בכל המלטה, ומטפלים בהם עד הבגרות.

## קישורים חיצוניים

קטגוריה:סנאיי קרקע
קטגוריה:קנדה: יונקים
קטגוריה:בעלי חיים בצפון-מערב ארצות הברית
פרסי גילדת מפיקי ובמאי הטלוויזיה 1955

**פרסי [[האקדמיה הבריטית לאמנויות הקולנוע והטלוויזיה|גילדת מפיקי ובמאי הטלוויזיה]] 1955** הוענקו ב"נשף הטלוויזיה" שנערך במלון סבוי שבלונדון. אלה היו הפרסים הראשונים לטלוויזיה שהוענקו בממלכה המאוחדת. אחרי איחוד הגילדה עם האקדמיה הבריטית לקולנוע, כונה הטקס פרסי האקדמיה הבריטית לטלוויזיה.

## זוכים
* **שחקן**
** פול רוג'רס 
* **שחקנית**
** גוג'י וית'רס 
* **עיצוב**
** מייקל ייטס 
* **אישיות**
** סר מורטימר וילר 
* **הפקה**
** כריסטיאן סמפסון 
* **כתיבה**
** איאן מקורמק 
* **פרס הכותבים**
** איאן מקורמק 

## קישורים חיצוניים
* פרס באפט"א לטלוויזיה

## הערות שוליים

קטגוריה:טקסי פרס באפט"א
קטגוריה:1955 בממלכה המאוחדת
לפני שייגמר

"**לפני שייגמר**" הוא סינגל שהוקלט על ידי הזמר-יוצר הישראלי עידן רייכל. השיר יצא לאור ב-23 בנובמבר 2015 כסינגל השני מתוך אלבום הסולו הראשון שלו, *[[היד החמה]]*, על ידי חברת התקליטים הליקון.

עם יציאתו נכנס השיר אל המקומות הראשונים במצעדים השבועיים של מדיה פורסט, גלגלצ, רשת ג' ורדיו אמצע הדרך. כמו כן, זכה במקום השמיני במצעד הפזמונים השנתי של רשת ג' ובמקום ה-12 במצעד הפזמונים השנתי של גלגלצ. במצעד שירי עידן רייכל שנערך על ידי ynet הגיע השיר אל המקום העשירי.

## רקע וכתיבה
השיר נכתב, הולחן והופק על ידי עידן רייכל. השיר הוא בסגנון פופ רוק שדומה לשירים אחרים של רייכל.

יוסי חרסונסקי העניק לשיר ביקורת חיובית ונתן לו ארבעה כוכבי זהב מתוך חמישה.

## וידאו קליפ
טרם פורסם ווידאו קליפ מלא לשיר, העלה רייכל לערוץ היוטיוב שלו את האודיו של השיר, אשר מציג בתוכו את עטיפת הסינגל ואת מילות השיר.

נכון לספטמבר 2025, לשיר יש למעלה מ-39 מיליון צפיות ביוטיוב.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:שירי פופ רוק
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת הליקון
יחסי מונגוליה–שווייץ

**יחסי מונגוליה–שווייץ** הם היחסים הדיפלומטיים הרשמיים שבין **[[מונגוליה|מדינת מונגוליה]]** לבין **[[שווייץ|הקונפדרציה השווייצרית]]**.

## היסטוריה
בין מדינת מונגוליה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין מדינת מונגוליה לבין הקונפדרציה השווייצרית הם יחסים ידידותיים וחמים שמתבססים על סיוע הומניטרי של שווייץ למונגוליה ועל שיתוף פעולה גואה בין שתי המדינות במגוון תחומים.

הקשרים שבין שווייץ למונגוליה החלו בהיווצרותם בחצי השני של שנות החמישים של המאה העשרים, כאשר החברות השווייצריות הראשונות החלו לפעול במונגוליה וכוננו יחסי מסחר בין שתי המדינות. שווייץ הייתה שותפת המסחר הלא-סוציאליסטית הראשונה של מונגוליה. שווייץ הכירה ברפובליקה העממית של מונגוליה באופן רשמי ב-20 במאי 1964 וכוננה עמה יחסים דיפלומטיים רשמיים באותה השנה. למרות זאת, היחסים שבין שווייץ למונגוליה נשארו יחסים צנועים עד לסוף העידן הסוציאליסטי (שנות התשעים של המאה העשרים).

ב-2014 חגגו שתי המדינות חמישים שנים של יחסים דיפלומטיים רשמיים ועשר שנים של שיתוף פעולה בפיתוח מונגוליה.

## יחסים כלכליים
אף על פי שבשנת 1990 הפכה כלכלת מונגוליה מכלכלה סוציאליסטית לכלכלת שוק חופשי, הסחר בינה לבין שווייץ נשאר צנוע ומוגבל. מאז 2009, הסחר שבין שתי המדינות מראה צמיחה מתונה מדי שנה. שווייץ מייצאת למונגוליה את המוצרים האופייניים לכלכלתה; מוצרי פרמצבטיקה, שעונים וכו'. מונגוליה מייצאת לשווייץ בעיקר יסודות מתכתיים. מונגוליה הופכת בהדרגה לייצואנית של זהב ואורניום והיא משקיעה כספים רבים בפרויקטים של כרייה.

## נציגויות דיפלומטיות
* מונגוליה אינה מיוצגת בשווייץ בדרג השגרירות. מונגוליה מיוצגת בשווייץ בדרג הקונסולרי באמצעות שתי קונסוליות רשמיות שהיא מחזיקה בז'נבה ובציריך.
* שווייץ אינה מיוצגת במונגוליה, הן בדרג השגרירות והן בדרג הקונסולרי. שווייץ מיוצגת במונגוליה באמצעות משרד ייצוגי שהיא מחזיקה באולן בטור, בירת המדינה.

## קישורים חיצוניים
* Bilateral relations Switzerland–Mongolia, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
דיסלוטוזאורוס

**דיסלוטוזאורוס** (שם מדעי: *Dysalotosaurus*; משמעות השם: "לטאה בלתי נתפסת") הוא סוג של דינוזאור צמחוני שחי ביורה העליון לפני 151–152 מיליון שנה בקירוב. המאובנים שלו התגלו בתצורות טנדגורו , טנזניה. הסוג כלל מין בודד - *Dysalotosaurus lettowvorbecki*.
## מאפיינים
דינוזאור זה היה קרובו של הדריוזאורוס מאמריקה הצפונית, כשמספר חוקרים סברו שמדובר באותו סוג דינוזאור. החוקר גרגורי ס. פאול העריך שהוא הגיע לאורך 2.5 מטר ולמשקל 80 ק"ג. הוא היה בעל זנב ארוך ורגליים אחוריות ארוכות שיכלו לנוע במהירות, כדי לברוח מטורפים. דינוזאור זה הגיע לבגרות בגיל צעיר יחסית (בערך 10 שנים) ובמבנהו דמה למין קנגורו גדול, בייחוד במבנה הזנב.

חלק מהמאובנים של הדינוזאור חשפו שחיקה, כתוצאה ממחלת פאג'ט של העצם, הגילוי הראשון של מחלה זו אצל דינוזאורים.

## קישורים חיצוניים

[ממוזער|מרכז|400px|השוואה של 6 [אורניתופודה|אורניתופודים לאדם: אדמונטוזאורוס (באפור), איגואנודון (בירוק), טנונטוזאורוס (באדום), קמפטוזאורוס (בכחול), זלמוקסס (בסגול) ו**דיסלוטוזאורוס** (בכתום)]]

קטגוריה:ערכים שבהם מתאר הטקסון אינו מתאים
קטגוריה:בעלי חיים שתוארו ב-1919
קטגוריה:דריוזאוריים
קטגוריה:דינוזאורים שחיו ביורה עליון באפריקה
קטגוריה:טנזניה: מאובנים
קטגוריה:מאובני טקסונים שתוארו ב-1919
דאטאוזאורוס

**דאטאוזאורוס** (שם מדעי: *Datousaurus*; מילולית: "לטאה גדולת-ראש", בסינית: "da tou" - "גדול-ראש" עם הסיומת הלטינית "saurus" - "לטאה/זוחל") הוא סוג של דינוזאור זאורופוד, אשר חי במשך היורה התיכון. המאובנים של הדינוזאור התגלו בסצ'ואן, סין ונקראו בידי דונג שימינג וטאנג בשנת 1984.

מדינוזאור זה נשארו שרידים חלקיים של 2 שלדים. רק לאחד מהם הייתה גולגולת והייתה בעלת מבנה עמוק וגבוה יחסית, אשר ממנה קיבל הדינוזאור את שמו. הגולגולת של השלד השני לא השתמרה.
## מאפיינים
הדאטאוזאורוס היה דינוזאור גדול באורך 15 מטרים מצוואר ועד זנב, שהיה קרוב לממנצ'יזאורוס, הדינוזאור בעל הצוואר הארוך ביותר. הוא היה ניזון מעלי עצים אליהם הגיע בעזרת צווארו הארוך. ככל הנראה היה זה דינוזאור שנע ביחידות, מאחר שלרוב מוצאים מאובנים של זאורופודים בקבוצות גדולות.

במבנהו דמה מעט לשונוזאורוס שנמצא באותו אזור, אך מבנה הגולגולות שלהם ואורך הצוואר היה שונה. עם החוליות הרבות של צווארו היה הדאטאוזאורוס יכול להגיע לעצים רחוקים יותר מהשונוזאורוס ובעזרת השיניים דמויי האתים היה יכול לתלוש בחוזקה ענפים. המבנה השונה שלהם גרם לירידה בתחרות ביניהם ולהתאמה לתזונה מסוגי עלים ועצים אחרים.

דינוזאורים נוספים שחיו לצידו הם: הזאורופודים אומייזאורוס ופרוטוגנתוזאורוס, האורניתופוד קסיאוזאורוס, הסטגוזאור הואיאנגוזאורוס והדינוזאור הטורף גסוזאורוס.

## קישורים חיצוניים

קטגוריה:בעלי חיים שתוארו ב-1984
קטגוריה:ממנצ'יזאוריים
קטגוריה:דינוזאורים שחיו ביורה תיכון באסיה
קטגוריה:טקסונים שתוארו בידי דונג שימינג
קטגוריה:מאובני טקסונים שתוארו ב-1984
טד אוונס

**טד אוונס** (באנגלית: **Ted Owens**; נולד ב-16 ביולי 1929) הוא מאמן כדורסל אמריקאי לשעבר.

## ביוגרפיה
בין השנים 1964 עד 1983 אימן אוונס את אוניברסיטת קנזס עד שהוחלף בלארי בראון. אוונס הוביל את האוניברסיטה פעמיים לפיינל-פור ליגת המכללות בשנים 1971 ו-1974, ובעת פרישתו היה המאמן שזכה לכמות הניצחונות הגבוה בהיסטוריה של בית המכללות "ביג אייט" שקנזס חברה בו. בין השנים 1985–1987 אימן את אוניברסיטת אורל רוברטס , וכן היה ממייסדי ה"וורלד בסקסט בול ליג", ליגה המוגבלת לשחקנים עד גובה 1.95 מטר. בשנת 1988 עבד כמגלה כישרונות של קבוצת ניו ג'רזי נטס.

בקיץ 1989 חתם במכבי תל אביב והחליף את צביקה שרף. בתום כחצי שנה לא מוצלחת במיוחד, סיים המאמן את תפקידו בקבוצה, אחרי תבוסה בלימוז' 100:75, והוחלף חזרה בשרף.

לאחר מכן אימן כדורסל בתיכון באוקלהומה במשך חמש שנים, ולאחר מכן שימש כ"מנהל ספורטיבי" באוניברסיטת סנט ליאו בפלורידה  במשך ארבע שנים. אוונס נבחר להיכלי התהילה של אוניברסיטת אוקלהומה ואוניברסיטת טקסס.

נכון לשנת 2013 עבד כיועץ עסקי בכיר בחברת ההשקעות "קפיטל-פירסט" באוקלהומה.

## קישורים חיצוניים

* טד אוונס באתר coachesdatabase
* 
* 

## הערות שוליים

קטגוריה:מאמני כדורסל אמריקאים
קטגוריה:מאמני מכבי תל אביב בכדורסל
קטגוריה:אמריקאים שנולדו ב-1929
Mi Mix Alpha

**Mi Mix Alpha** הוא טלפון חכם מבית שיאומי המבוסס על מערכת ההפעלה אנדרואיד. שיאומי תיארה את הטלפון כמכשיר קונספט, והוא יוצר בהיקף מוגבל. מחיר הטלפון בעת השקתו עמד על 2,810 דולר.

## עיצוב
מכשיר מסך מסוג Super AMOLED שמקיף אותו מכל צדדיו, למעט פס של המצלמות. מלבד כפתור הפעלה בחלקו העליון, אין ל-Mi Mix Alpha כפתורים פיזיים בצדדיו מלבד כפתור בודד בחלקו העליון להפעלה, והוא משתמש בכפתורים וירטואליים. עוד ממוקמים גם כפתורי ניווט ושורת מצב בשולי המכשיר. בחלקו האחורי של המכשיר ממוקם פס שכולל בתוכו את המצלמות, האנטנות והקישוריות. המסגרת של המכשיר היא סגסוגת טיטניום.

## מפרט
### חומרה
המכשיר כולל בתוכו שבב מדגם +Snapdragon 855 ומעבד גרפי Aderno 640. המכשיר זמין בגרסה אחת בלבד של 12 גיגה בייט זיכרון RAM ונפח אחסון של 512 גיגה. בחלקו התחתון של המכשיר ממוקם מחבר הטעינה USB-C שיכול לטעון את סוללת ה-4050 מיליאמפר במהירות של עד 40 וולט. עוד נמצא מתחת למסך קורא טביעות אצבע אופטי ותמיכה בזיהוי פנים. בשולי הטלפון ישנם כפתורים וירטואליים רגישים ללחץ.

#### מצלמה
בטלפון מערך מצלמות משולש, שכולל בתוכו עדשת זווית רחבה, טלפוטו וזווית אולטרה רחבה. כמו כן זהו המכשיר הראשון בעולם עם חיישן 108 מגה פיקסל שפותח בשיתוף פעולה של סמסונג ושיאומי. שתי העדשות האחרות משתמשות בחיישני 12 ו-20 מגה פיקסל. אף אחת מהמצלמות לא כוללת מייצב תמונה. המכשיר תומך גם ב-HDR. מערך המצלמות לא כולל בתוכו גם עדשה קדמית, מאחר שניתן להשתמש במסך משני צידי המכשיר. יחד עם מצבי הקלטה סטנדרטיים, המכשיר מסוגל להקליט וידאו באיכות 6K במהירות 30 fps, וידאו 4K במהירות 60fps וסרטון בהילוך איטי באיכות 1080p במהירות 960fps.

### תוכנה
המכשיר מריץ אנדרואיד 10 עם ממשק MIUI 11.

## קישורים חיצוניים

## הערות שוליים

קטגוריה:טלפונים סלולריים
קטגוריה:מכשירים שהושקו ב-2019
פרסי גילדת מפיקי ובמאי הטלוויזיה 1956

**[[האקדמיה הבריטית לאמנויות הקולנוע והטלוויזיה|פרסי גילדת מפיקי ובמאי הטלוויזיה 1956]]** הייתה השנה השנייה שבה הוענקו פרסים לטלוויזיה, שנודעו בהמשך בשם פרסי האקדמיה הבריטית לטלוויזיה.

## זוכים
* **שחקן**
** פיטר קושינג
* **שחקנית**
** וירג'יניה מק'קנה
* **עיצוב**
** ברוס אנגרייב
* **אישיות**
** גלין דניאל
* **הפקה**
** גיל קלדר
* **תסריטאי**
** קולין מוריס
* **פרס הכותבים**
** קולין מוריס

## הערות שוליים

קטגוריה:טקסי פרס באפט"א
קטגוריה:1956 בממלכה המאוחדת
Lola (שיר של איגי אזליה ואליס צ'אטר)

"**Lola**" (בעברית: **לולה**) הוא סינגל שהוקלט על ידי הראפרית האוסטרלית איגי אזליה ביחד עם הזמרת-יוצרת הבריטית אליס צ'אטר. השיר יצא לאור ב-19 בנובמבר 2019, על ידי חברות התקליטים בד דרימס ואמפייר דיסטריביושן, כסינגל ראשון מתוך האלבום Wicked Lips.

## רקע וכתיבה
השיר בדומה לשאר שירי של אזליה, נכתב על ידה ביחד עם אליס צ'אטר והופק על ידי קרל פאלק. השיר יצא לאור כסינגל בסמוך לצאתו הרשמית של האלבום.

בסמוך לצאתו, עלה השיר לרשת הזרמת המדיה ספוטיפיי.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של איגי אזליה ב-7 בנובמבר 2019, בסמוך לצאתו של השיר כסינגל. בתחילת הקליפ, ניתן לראות את אזליה עם אליס צ'אטר בתוך בית משוגעים. לאחר מכן, השתיים שרות את השיר והקליפ ממשיך.

נכון לנובמבר 2019, מונה הצפיות של הקליפ עומד על כ-4 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי איגי אזליה
קטגוריה:שירים באנגלית
קטגוריה:שירים שנכתבו על ידי איגי אזליה
קטגוריה:שירי היפ הופ
קטגוריה:סינגלים בהוצאת אמפייר דיסטריביושן
Wicked Lips

**Wicked Lips** (בעברית: **שפתיים מרושעות**) הוא האלבום אולפן החמישי של הזמרת-יוצרת האוסטרלית איגי אזליה. המיני-אלבום יצא לאור ב-2 בדצמבר 2019, על ידי חברות התקליטים באד דרימס רקורדס ואימפריה רקורדס.

העבודה על המיני-אלבום החלה זמן קצר לאחר צאת אלבומה השני של אזליה, In My Defense.

## רקע והוצאה
לאחר צאת הסינגל הפותח מתוך המיני-אלבום "Lola", הכריזה אזליה כי היא תוציא את המיני-אלבום ב-22 בנובמבר 2019. יממה לאחר מכן, הודיעה אזליה ברשתות החברתיות כי הוצאתו של המיני-אלבום תתעכב, והוא יופץ ב-2 בדצמבר באותה השנה.

באחת מן הרצועות אשר נכללות במיני-אלבום, מתארחת הזמרת הברזילאית פבלו ויטאר.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומים מ-2019
קטגוריה:אלבומי איגי אזליה
קטגוריה:מיני-אלבומים באנגלית
קטגוריה:אלבומי היפ הופ
קטגוריה:מיני-אלבומי חברת איילנד רקורדס
אלן הנדרסון

**אלן ליברוקס הנדרסון** (באנגלית: **Alan Lybrooks Henderson**; נולד ב-2 בדצמבר 1972) הוא כדורסלן עבר אמריקאי, אשר שיחק בליגת ה-NBA בין השנים 1995–2007. בעונת  זכה בפרס השחקן המשתפר של העונה ב-NBA כשחקן אטלנטה הוקס. ממוצעיו הכוללים לאורך הקריירה הם 7.8 נקודות ו-5.0 ריבאונדים למשחק.

## קריירת תיכונים ומכללות
הנדרסון נולד במורגנטאון אשר בווירג'יניה המערבית, לומד ב"תיכון ברבוף ג'זויט" אשר באינדיאנפוליס, אינדיאנה. בשנתו האחרונה בקבוצת הכדורסל של התיכון הוביל אותה לגמר אליפות התיכונים של אינדיאנה, בו הפסידה מול קבוצת "תיכון רוזוולט" בה שיחק גלן רובינסון. בסיום אותה עונה הוזמן הנדרסון להשתתף במשחק מקדונלד'ס אול-אמריקן, המציג את שחקני התיכונים המצטיינים בארצות הברית.

בין השנים 1991–1995 למד באוניברסיטת אינדיאנה, ושיחק בקבוצת הכדורסל שלה תחת המאמן בוב נייט. בעונת 1991/1992 קלע הנדרסון 11.6 נקודות למשחק כשחקן ספסל, וקבוצתו הודחה במשחק חצי גמר טורניר אליפות המכללות על ידי אוניברסיטת דיוק, אותה הובילו כריסטיאן לייטנר וגרנט היל. בעונה העוקבת הפסידה אינדיאנה ברבע גמר הטורניר, מול אוניברסיטת קנזס. בעונתו האחרונה בליגת המכללות רשם ממוצעים של 23.5 נקודות, 9.7 ריבאונדים ו-2.1 חסימות למשחק, אך קבוצתו הודחה כבר במשחק הראשון של טורניר ה-NCAA.

## קריירה מקצועית
בדראפט ה-NBA 1995 נלקח הנדרסון בבחירה ה-16, על ידי אטלנטה הוקס. בעונתו השלישית ב-NBA, לאחר שנתיים בהן קלע כ-6.4 נקודות בממוצע למשחק, שיפר הנדרסון את תפוקתו ל-14.3 נקודות ו-6.4 ריבאונדים למשחק וזכה בפרס השחקן המשתפר של העונה. ב-3 העונות הבאות המשיך להציג יכולת סולידית באטלנטה עם ממוצעים של 12.1 נקודות ו-6.4 ריבאונדים למשחק, אך החל מעונת  ועד לסיום הקריירה שימש כשחקן ספסל זניח יחסית. ב-3 מתוך 9 עונותיו עם ההוקס העפילה הקבוצה לחצי גמר האזור המזרחי.

לקראת עונת  הועבר יחד עם ג'ייסון טרי בטרייד לדאלאס מאבריקס, בתמורה לאנטואן ווקר וטוני דלק. בשתי העונות הבאות שיחק עבור קליבלנד קאבלירס ופילדלפיה 76', בהתאמה, בטרם פרש ממשחק בגיל 34.

## קישורים חיצוניים

## הערות שוליים

קטגוריה:אמריקאים ילידי וירג'יניה המערבית
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:וירג'יניה המערבית: כדורסלנים
קטגוריה:כדורסלני אוניברסיטת אינדיאנה
קטגוריה:בחירות דראפט של אטלנטה הוקס
קטגוריה:כדורסלני אטלנטה הוקס
קטגוריה:כדורסלני דאלאס מאבריקס
קטגוריה:כדורסלני קליבלנד קאבלירס
קטגוריה:כדורסלני פילדלפיה 76'
קטגוריה:אמריקאים שנולדו ב-1972
Victoria Beckham

**Victoria Beckham** (בעברית: **ויקטוריה בקהאם**) הוא אלבום הבכורה של הזמרת-יוצרת הבריטית ויקטוריה בקהאם. אלבום האולפן יצא לאור ב-1 באוקטובר 2001, על ידי חברת התקליטים וירג'ין רקורדס. מתוך האלבום יצאו שני סינגלים: "Not Such an Innocent Girl" ו-"A Mind of Its Own".

עם יציאתו נכנס האלבום אל המקום העשירי במצעד האלבומים הבריטי.

## רקע והפקה
האלבום הופק על ידי מפיקים שונים, וכבר בצאתו הופנו כלפיו ביקורות חיוביות ומעורבות כאחד. ב-AllMusic הופנתה ביקורת מעורבת כלפי האלבום, תוך שהוא קיבל דירוג של שלושה כוכבי זהב מתוך חמישה בסך הכל. בין היתר, NME העניקו לאלבום שני כוכבי זהב בלבד.

בנוסף לגרסה המקורית של האלבום, הוציאה בקהאם גרסה מיוחדת שלו הכוללת את השיר "Not Such an Innocent Girl" פעמיים נוספות, בגרסאות שונות.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-2001
Bad Brains

**Bad Brains** (בתרגום לעברית: "מוחות רעים") היא להקת רוק אמריקאית מוושינגטון, שהוקמה בשנת 1977. הם נמנים בין חלוצי ההארדקור פאנק, אם כי סגנונם המאוחר משלב גם רגאיי, פאנק (Funk), הבי מטאל, מוזיקת היפ הופ ומוזיקת נשמה. חברי הלהקה הם חסידי תנועת הראסטפארי.

שיריה הראשונים של הלהקה שילבו פאנק רוק (Punk rock) אינטנסיבי עם סולו גיטרה ומקצבים מורכבים, ורק לאחר מכן הם החלו לשלב סגנונות נוספים באלבומיהם.

הלהקה התפרקה והתאחדה מספר פעמים לאורך השנים, לעיתים עם זמרים או מתופפים שונים. בשנת 1994 ההרכב ה"קלאסי" שב להופיע, בצירוף מוזיקאים נוספים, והם פעילים עד היום.

## היסטוריה
חברי הלהקה החלו לנגן ביחד בשנת 1976 בהרכב פיוז'ן בשם "Mind Power". בשנת 1977 הם החלו לשמוע בלאק סבאת', סקס פיסטולס ולהקות פאנק רוק (Punk rock), ושינו את שמם ל-Bad Brains בדומה לשיר של הראמונס. הם החלו לנגן הארדקור פאנק ורכשו אוהדים רבים באזור וושינגטון די. סי., בין השאר בגלל היותם יוצאי דופן - להקת הארדקור פאנק שכל חבריה שחורים - אך גם בזכות הופעותיהם האנרגטיות וכישרונם המוזיקלי.

בשנת 1979 עברו מוושינגטון לניו יורק, והפכו לחלק מסצנת ההארדקור פאנק הניו-יורקית. אלבום הבכורה שלהם ראה אור בשנת 1982 בקלטת שמע בלבד. בשנת 1983 יצא אלבומם השני, שהופק על ידי ריק אוקייסק מלהקת The Cars.

בשנת 1986 ראה אור האלבום I Against I שבו שילבו חברי הלהקה גם צלילי פאנק (Funk), רגאיי ומטאל. האלבום זכה לשבחים, ושיר הנושא מתוכו הוצג בתוכנית הטלוויזיה הפופולרית "120 דקות" בערוץ MTV.

למרות הצלחת האלבום, הזמר H.R. עזב את הלהקה. בשנים שלאחר מכן הוא עזב וחזר לסירוגין. גם בין חברי הלהקה האחרים התגלעו חילוקי דעות בקשר לסגנון – חלקם רצו לנגן יותר רגאיי, והאחרים משכו לכיוון הארד רוק. השנים 1990 עד 1994 היו תקופה של חוסר יציבות, בה חלק מחברי הלהקה התחלפו, הופעות בוטלו וחברי הלהקה הסתכסכו ביניהם. בסוף שנת 1994 הם השלימו וחזרו לפעול בהרכב המקורי.

בשנת 1998 שינו את שם לשם "Soul Brains", אך בשנת 2007 חזרו לשם "Bad Brains". הם ממשיכים כיום להקליט אלבומים ולהופיע, אם כי משנת 2015 ואילך דיווחו חברי הלהקה כי חלקם סובל מבעיות בריאותיות ונפשיות שונות.

## דיסקוגרפיה
ממוזער|Bad Brains בהופעה במועדון בוושינגטון, 1983
* Bad Brains (1982)
* Rock for Light (1983)
* I Against I (1986)
* Quickness (1989)
* Rise (1993)
* God of Love (1995)
* I & I Survived (2002)
* Build a Nation (2007)
* Into the Future (2012)

## קישורים חיצוניים

* 

קטגוריה:להקות פאנק (Punk)
קטגוריה:להקות רוק אמריקאיות
קטגוריה:להקות שהוקמו בשנת 1977
אולג פוגודין

**אולג גאורגייביץ' פוגודין** (ברוסית: **Оле́г Гео́ргиевич Пого́дин**; נולד ב-3 ביולי 1965, סאלסק, מחוז רוסטוב, רוסיה הסובייטית, ברית המועצות) הוא במאי ותסריטאי קולנוע רוסי.

## ביוגרפיה
לאחר שסיים את לימודיו בבית הספר העל יסודי, הוא נכנס ללימודיו ב-VGIK, במחלקה לתסריטאות וסינמטוגרפיה, במחלקת הקולנוע. אולג פוגודין הופך למבקר קולנוע ומפרסם מאמרים ביקורתיים בפרסומים שונים, כולל בכתב העת "אמנות הקולנוע". הוא סיים את לימודיו ב-VGIK בשנת 1993.

מאז 1992 החל פוגודין לעבוד באופן פעיל בתחום הפרסום המסחרי ויצירת קטעי וידאו (הפרסומת הראשונה הייתה למשרד הייצוג של החברה היפנית סייקו אפסון ברוסיה). אולג פוגודין הכין סרטוני מוזיקה למבצעים ולהקות מוזיקליות כמו אלכסנדר מרשל ("גשם"), ניקולאי נוסקוב ("פרנויה", "שלג"), ניקולאי טרובאץ' ("אהבת נשים"), וחטנג קיקאבידזה ("אנחנו הולכים"), ולריה ("במחצית"), להקת "סטאר" ("שמלה אדומה"), להקת "פרת משה רבנו" ("מפגש עם האישה שאתה אוהב") ואחרים.

בשנת 2000 יצא הסרט "ניצחון", בו אולג פוגודין שימש כתסריטאי ובמאי שותף ובשנת 2003 הוא צילם את סדרת הטלוויזיה "המולדת מחכה" על פי תסריט שלו. אולג פוגודין המשיך לעבוד בז'אנר סרטי מפעולה הן כתסריטאי (עם הסרט "הנמלט" בבימויו של יגור קונצ'לובסקי) והן כבמאי (עם הסרט "בלתי מנוצח").

בשנת 2011, אולג פוגודין צילם את הסרט "בית", דרמת פשע, המהווה סיפור עמוק וכנה על קריסת משפחת שמנוב הגדולה מהעיר רוסטוב על הדון. הסרט זכה בפרס נשר הזהב (בשש מועמדויות וזכה בשלושה מהם) ופרס ניקה (בארבע מועמדויות, כאשר סרגיי גרמאש זכה בפרס השחקן הטוב ביותר).

## פילמוגרפיה

## קישורים חיצוניים

## הערות שוליים

קטגוריה:בוגרי המכון לקולנוע על שם גרסימוב
קטגוריה:במאי קולנוע רוסים
קטגוריה:תסריטאים רוסים
קטגוריה:תסריטאי קולנוע
קטגוריה:במאים רוסים
קטגוריה:רוסים שנולדו ב-1965
קרחון נובילה

**קרחון נובילה** (באנגלית: **Nobile Glacier**) הוא קרחון בחוף המערבי של ארץ גרהאם שבאנטארקטיקה.

הקרחון נשפך אל חלקו הדרומי של מפרצון ריסס, היוצא ממפרץ שארלוט.

הקרחון ממוקם בנקודה הקרובה ביותר של אנטארקטיקה לאמריקה הדרומית.

## היסטוריה
### מיפוי הקרחון

הקרחון מופה על ידי המשלחת האנטארקטית הבלגית (שחקרה את אנטארקטיקה בין השנים 1897–1899) בפיקודו של אדריאן דה ז'רלאש.

הקרחון צולם מן האוויר על ידי משלחת הסקר האווירי של שטחי חסות איי פוקלנד, ולאחר מוכן מופה על ידי סוקרים של סקר שטחי חסות איי פוקלנד (שיצאו מנקודת פורטל) בין השנים 1956–1958.

### מקור השם

שמו של הקרחון ניתן לו בשנת 1960 על ידי הוועדה המייעצת לשמות אנטארקטיים של בריטניה.

הקרחון נקרא על שמו של גנרל אומברטו נובילה מחיל האוויר האיטלקי, שהיה מהנדס תעופה וחוקר החוג הארקטי.

נובילה פיתח ספינות אוויר קשיחות למחצה בתקופה שבין מלחמת העולם הראשונה לשנייה. הוא זכור בעיקר בתכנון והטסת ספינת האוויר "נורגה", שהיא אולי כלי הטיס הראשון שהגיע אל הקוטב הצפוני, ושהייתה כלי הטיס הראשון שטס מעל כיפת הקרח הקוטבית מאירופה לאמריקה.

שם זה ניתן, בדומה לשמות אחרים סמוכים אחרים, אשר נקראו על שמם של חלוצים בתחום התעופה.

## קישורים חיצוניים
* קרחון נובילה באתר הסקר הגאולוגי של ארצות הברית
* קרחון נובילה באתר הגאזט האנטארקטי המשווה SCAR של ממשלת אוסטרליה

## הערות שוליים

נובילה
נובילה
חמידות

[ממוזער|על פי החוקר [קונראד לורנץ הדמויות החמודות הן אלה הדומות לצעירים, ולהם עיניים גדולות, חוטם קצר, סנטר נסוג וגולגולת תפוחה (טור שמאלי), יותר מאלה שלהם חוטם מוארך, עיניים קטנות וסנטר בולט (טור ימין).]] 

**חמידות** היא תחושה סובייקטיבית כלפי מושא מעורר חיבה ונעים ללב, כמו ילד, תינוק או בעל חיים קטן ולעיתים גם כלפי מושא המעורר משיכה מינית. מקור השם בשורש "חמד" (כמו לא תחמוד). מה שמעורר חמידות מכונה "חמוד".

על פי האתולוג האוסטרי קונראד לורנץ, אשר הגה את המונח הזואולוגי לראשונה, "חמידות" היא רגש המזכיר דמיון לתינוק. התינוק מעורר רגש חיבה אוטומטי בהוריו ודחף אינסטינקטיבי לגונן ולשמור עליו. בבגרות, בעל חיים המזכיר יותר מראה תינוקי, סביר שיקבל אותו יחס חיבה כדומה לתינוק, מאחר שהוא מעורר רגשות הוריים. בהשאלה, הוא נרכש גם כלפי עצמים המזכירים דמיון לתינוק, כגון ילדים, אנשים בוגרים, ואף חפצים. גם קולות יכולים לעורר תחושה דומה.

כך הברירה הזוויגית גרמה לחלק מהדמויות הבוגרות לגרות בוגרים אחרים ולהידמות לתינוקות, בעת החיזור ומשיכת בן הזוג, למשל. הדבר מונע תוקפנות, מאחר שחלק מהחיות חיות לבדן ועלולות לתקוף פרט זר הקרב לשטחן.

## תכונות חמודות
למרות היות המונח סובייקטיבי התכונות ההופכות דמות לחמודה, מאחר שהם נראים "ילדותיים" בעלי קווי דמיון דומים: הגולגולת אצל תינוקות היא עגלגלה, בעלת מצח גבוה ותפוח, בעלת עיניים גדולות, לעומת עצם האף ושרירי הפה העוזרים ללעוס הם קטנים יחסית ומתחילים לתפקד ולגדול רק בהמשך החיים. גם הסחוס של האוזניים קטן יחסית והוא גדל לאורך כל החיים אך מגיע לגודלו המלא בערך בגיל עשרים וחמש. רקמות החיבור שמעל המצח קטנות והן מתאחדות בהמשך וגורמות לעיניים להיראות דומיננטיות פחות, ניכרות השפתיים, "הכפלת" הסנטר וקמטים - כל אלה גורמים לפגיעה ב"חמידות" האנשים הבוגרים יותר.

על פי מחקר של דימות תהודה מגנטית תפקודי התברר שרוב הסטריאוטיפים לחמידות הם חוצי תרבויות. החיבה לחמידות גורמת להפעלה רחבה של קליפת המוח הארובתית-מצחית, האחראית על קבלת החלטות ולרוב מעודדת יחס אימהי מגונן כלפי מושא החמידות.

## חיות מחמד
[ממוזער|המראה החמוד של גור [חתול בית גורם לאנשים רבים לאמץ חתולים.]]

עקב חמידותם של גורי חיות מסוימות, אנשים רבים קונים או מאמצים חיות מחמד, בהם הם מטפלים ולמעשה מעבירים אליהם רגש הורי. גורי חתולים או כלבים גורמים לחוויית החמידות הגבוהה ביותר ועל כן הם חיות המחמד הנפוצות ביותר. חיות מחמד נוספות המעבירות תחושה חמודה הן: ארנבונים, אוגרים, תוכים, קנריות, חמוסים ודגי זהב. עם זאת מדובר בהרגשה סובייקטיבית שיכולה להיפתח גם לנחשים, איגואנות ואף לכמה חסרי חוליות שנחשבים לבלתי חמודים, ולעיתים אף מרתיעים.

החמידות של חיות המחמד יכולה לגרור מספר בעיות: כמה חיות בר מצויות בסכנת הכחדה גדולה עקב סחר לחיות מחמד בו ניצודים מיני קופים, תוכים גדולים או מכרסמים נדירים מביתם. בעיה נוספת היא הבאה של "מינים מלווי אדם" לאזורים נידחים, בהם הם עלולים להתפרא ולגרום לנזק אקולוגי גדול. הדבר נכון בעיקר על חתולים שהובאו לאיים נידחים בעולם.

## ראו גם
* נאוטניה
* קאוואיי
* אפקט במבי
* משיכה מינית
* אסתטיקה

## קישורים חיצוניים

* מהי חמידות באתר סוכן תרבות
* 
* 
* 

## הערות שוליים

קטגוריה:פסיכולוגיה של האישיות
קטגוריה:אסתטיקה
קטגוריה:אתולוגיה
קטגוריה:מושגים באסתטיקה
גלארוס (אי)

**אי גלארוס** או **האי גלרוס** (באנגלית: **Glarus Island**; בבולגרית: **остров Гларус**) הוא אי סלעי רחב במפרץ בלימל בחוף הדרום-מערבי של האי טריניטי בארכיפלג פאלמר, שבאנטארקטיקה.

אורכו של האי 240 מטרים ׁ(בכיוון דרום-מערב - צפון-מזרח), ורוחבו של האי 130 מטרים.

היא ממוקם 1.37 קילומטרים צפונית לנקודת אסנציו; 145 מטרים דרומית - דרומית-מזרחי לאי אלקה; 2.6 קילומטרים דרומית - דרומית-מערבית לנקודת טיזוין; ו-180 מטרים צפונית-מערבית לאי ראלידה.

## מיפוי האי

האי מופה לראשונה על ידי סוקרים בריטיים בשנת 1978.

## מקור השם

האי נקרא על שם המכמורתן **גלארוס** של החברה הבולגרית Океански риболов – Бургас - מבורגס שבבולגריה, שספינות הדיג שלה דגו במי האי ג'ורג'יה הדרומית, איי קרגלן, איי אורקני הדרומיים, איי שטלנד הדרומיים וחצי האי האנטארקטי משנת 1970 ועד תחילת שנות התשעים. הדייגים הבולגרים היו חלוצי תעשיית הדיג באנטארקטיקה בתקופה המודרנית (לאחר תום העידן ההרואי של אנטארקטיקה).

[מרכז|ממוזער|700x500 פיקסלים|ה[בראבנט (אי, אנטארקטיקה)|אי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת
* הגאזט האנטארקטי הבולגרי 

## קישורים חיצוניים
* האי גלאוס באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האי, תוך סימון אתרים נוספים באזור באתר copernix

## הערות שוליים

קטגוריה:בולגריה באנטארקטיקה
גלארוס
With the Music I Die

**With the Music I Die** (בעברית: **עם המוזיקה אני מתה**) הוא אלבום הבכורה של הזמרת-יוצרת האמריקאית וינטר גורדון. אלבום האולפן יצא לאור ב-17 ביוני 2011, על ידי חברות התקליטים ביג ביט ואטלנטיק רקורדס. מתוך האלבום יצאו ארבעה סינגלים.

האלבום הגיע למקום ה-25 במצעד המוזיקה האוסטרלי.

## רקע והפקה
האלבום הופק על ידי טום נוויל, יופיטר אייס, אואק, אקסוול, פנאו, ג'יבריל קגני, ג'ורדן הויז, גוסט-טראק, ד'מייל, רובי ריברה, מיסטו ופיצי, פמטייס וסטטיק רוונג'ר. באוסטרליה יצא לאור האלבום ב-17 ביוני 2011. בארצות הברית יצא לאור ב-28 ביוני 2011. בבריטניה יצא בסוף שנת 2011.

בנוסף לגרסה המקורית של האלבום, הוציאה גורדון גם גרסת אייטונס מיוחדת, אשר כללה בתוכה שני שירים נוספים.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-2011
קטגוריה:אלבומים שהופקו על ידי ד'מייל
קטגוריה:אלבומי חברת אטלנטיק רקורדס
מפרצון ריסס

**מפרצון ריסס** (באנגלית: **Recess Cove**; מילולית: מפרצון הגומחה) הוא מפרצון רחב בצד המזרחי של מפרצון שארלוט, בחוף המערבי של ארץ גרהאם שבאנטארקטיקה.

רוחב פתחו של המפרצון 4.6 קילומטרים.

## היסטוריה
### מיפוי המפרצון

האי נסקר על ידי סקר שטחי חסות איי פוקלנד באפריל 1956, וצולם מן האוויר על ידי משלחת הסקר האווירי של שטחי חסות איי פוקלנד בין השנים 1956–1957; המפרצון מופה לראשונה על ידי סוקרים בריטיים בשנת 1978.

### מקור השם

שם המפרצון ניתן לו על ידי סקר שטחי חסות איי פוקלנד בשל היותו גומחה במפרץ שארלוט.

## קישורים חיצוניים
* מפרצון ריסס באתר הסקר הגאולוגי של ארצות הברית
* מפרצון ריסס באתר הגאזט האנטארקטי המשווה SCAR של ממשלת אוסטרליה

## הערות שוליים

ריסס
ריסס
חדר האוכל בתל יוסף

**חדר האוכל בתל יוסף** הוא בניין היסטורי במרכז קיבוץ תל יוסף, אשר נחנך בשנת 1935 על פי תכנונו של האדריכל לאופולד קרקואר. חדר האוכל מהווה דוגמה לאחד המבנים בסגנון הבינלאומי הבולטים שנבנו בארץ.

## היסטוריה
חדר האוכל תוכנן מספר שנים לאחר העלייה אל הקרקע בקיבוץ תל יוסף, קיבוץ הנוסד בשנת 1921 בעמק חרוד. תחילה, התכנון לחדר האוכל נוצר על ידי האדריכל ריכרד קאופמן, אך בקיבוץ דחו את ההצעה וקאופמן הגיש הצעה נוספת, שגם היא נדחתה. לאחר מכן, הוחלט לתת לאדריכל לאופולד קרקואר, שהושפע מאדריכלות נאו-קלאסית, לתכנן את המבנה. בשנת 1933 החלה הבנייה של חדר האוכל, ולאחר שנתיים, בשנת 1935, חדר האוכל נחנך.

התכנון של קרקואר כלל מבנה דו קומתי המשתרע על שטח של 16 על 16 מטרים מפלס עליון. הכניסה לחדר האוכל נעשתה מהמדשאה המרכזית תוך עלייה במדרגות, כמו כן, הרעיון של קרקואר כלל מבנה שמורכב מגושים ריבועיים המשתלבים זה בזה. כדי לאפשר אולם רחב ללא עמודים, תכנן קרקואר גג מרובע עליון הנשען בזווית של 45 מעלות, גג זה אפשר פתיחת חלונות לאוורור ולתאורה טבעית. כמו בעבודות אחרות של קרקואר, כל המבנה של חדר האוכל נוצק מבטון וטויח בלבן, ובכך השתלב באדריכלות הבינלאומית של התקופה.

חדר האוכל שימש כמקום מפגש בחגים, בנוסף נעשו בו מסיבות, אסיפות, מפגשים וטקסים.

במדשאה שלמרגלות הבניין הוקמה בריכת נוי מלבנית, אשר בשנת 1941 הוצבו לצדה פסלי דמויות שפסל דוד פולוס. פסל אחד שעיצב פולוס הוא זוג הורים הלובשים בגדי ים, ופסל שני שעיצב הוא שני ילדים שאחד מהם אוחז עוף מים שבפיו מזרקה. לאחר מספר שנים, בריכת הנוי נאטמה באדמה וכוסתה בדשא. הפסלים נשארו במקומם, אך הוזנחו עד שנת 2011, בה עברו שיפוץ.

כדי שבחגים יהיה ניתן לארח בחדר האוכל 600 עד 700 איש, הוחלט בשנת 1966 להרחיב את חדר האוכל. כדי לעשות זאת, חברי הקיבוץ פנו למחלקה הטכנית של איחוד הקבוצות והקיבוצים, משרד אדריכלים ומהנדסים שסיפק עבודות תכנון לקיבוצי התנועה. המחלקה הציעה להם להקים חדר אוכל חדש, אך חברי הקיבוץ דחו את ההצעה והתעקשו להרחיב את הקיים. לבסוף הוחלט שחדר האוכל ישופץ על ידי אריך ראש, שתכנן את הרחבת המבנה תוך שמירה על אופי הבניין המקורי.

בשנת 2000, התחיל תהליך של צמצום הפעילות בחדר האוכל עד לסגירתו הסופית לאחר שנים אחדות. כיום מוגדר הבניין כאתר מורשת בישראל, אך הוא אינו משמש עוד לייעודו המקורי. אולם האוכל משמש לאירועי הקהילה המקומית, כאשר חלק משטח המטבח הוסב למחסן וחלקו האחר למפעל פסטה.

חדר האוכל מוזכר כמעט בכל סקירה היסטורית של אדריכלות ישראלית. בשנת 1990, עוצב בול דואר בהשראת חדר האוכל על ידי אד ואן אויין. הבול עוצב במסגרת הסדרה "אדריכלות בישראל", ומופיעה בו פרספקטיבה של הבניין ותצלום ישן.

## ראו גם
* חדר האוכל של קיבוץ גניגר

## לקריאה נוספת
* פרדי כהנא, **לא עיר לא כפר, האדריכלות של הקיבוץ 1990-1910**, יד טבנקין, הוצאת ספריית יהודה דקל, המועצה לשימור אתרי מורשת בישראל, 2011
* פרדי כהנא, **עיצבנו חלום, מבט אישי על תכנון הקיבוץ**, הוצאה פרטית, 2012

## קישורים חיצוניים

* 
* 
* סיבוב בשלושה חדרי אוכל בקיבוצים: גבעת עוז, אשדות יעקב איחוד ותל יוסף, באתר חלון אחורי

## הערות שוליים

קטגוריה:תל יוסף
קטגוריה:אתרי מורשת במחוז צפון
תאי בץ

**תאי בץ** או **התאים הפירמידליים על שם בץ,** הם נוירונים פירמידליים עצומים הנמצאים בשכבה החמישית של קליפת המוח, באזור המוטורי העיקרי השוכן בפיתול הקדם-מרכזי. תאים אלו מעבירים בסינפסות את המוליך העצבי גלוטמט ולפיכך שייכים למערכת הגלוטמינרגית. את תאי בץ גילה המדען ולדימיר בץ , אשר תיאר אותם בשנת 1874.

נוירונים אלו הם הנוירונים הגדולים ביותר במערכת העצבים המרכזית, כאשר קוטרם יכול להגיע עד ל-100 מיקרומטר. מבחינה תפקודית נוירונים אלו הם נוירונים מוטוריים עליונים, כלומר הם חלק ממערכת נוירונים המעבירים מידע שעובר במוח במורד חוט השדרה, לכיוון מערכת העצבים ההיקפית. נוירוני בץ פועלים דרך המסלול הקורטיקו-ספינלי, כאשר אצל בני אדם האקסונים שיורדים דרך חוט השדרה קושרים סינפסה בקרן הגחונית, ומשם עצבי השדרה מפעילים ישירות את שריר המטרה באמצעות צומת עצב-שריר.

תאים אלו הם בעלי דנדריט אחד מוארך הנקרא דנדריט אפיקלי, המאפיין את כלל התאים הפירמידליים. מלבד זאת תאי בץ נושאים דנדריטים הנקראים דנדריטים בזליים, היוצאים כמעט מכל מקום על פני גוף התא. דנדריטים אלו, בזכות קרבתם הגאוגרפית לגוף התא, מסוגלים להעביר דפולרזיציה בעלת משקל משמעותי להתפתחות פוטנציאל פעולה בתא. הדנדריטים של תאי בץ חולשים על כל שכבות קליפת המוח אך רוב ההתפצלויות האופקיות של ענפי הדנדריטים נמצאים בשכבת V ו-VI. לפי אחד המחקרים, תאים אלו מהווים בסביבות עשרה אחוזים מכלל התאים הפירמידליים הנמצאים בשכבה Vb של האזור המוטורי הראשוני.

## ראו גם
* EEG
* חומר אפור
* שריר

## הערות שוליים

קטגוריה:מערכת העצבים
קטגוריה:תא
דאגלס A-26 אינוויידר

**דאגלס A-26 אינוויידר** (באנגלית: **Douglas A-26 Invader**, צוּיַּין גם בסימול **B-26** בין 1948 ל-1965. Invader פירושו "פּוֹלֵשׁ" או "פּוֹשֵׁט") הוא מטוס תקיפה ומטוס הפצצה קל אמריקאי, דו מנועי, שנבנה ויוצר על ידי דאגלס איירקראפט קומפני, במהלך מלחמת העולם השנייה. ה"אינוויידר" ראה גם שירות מבצעי במהלך עימותים גדולים של המלחמה הקרה. מספר מטוסים מוגבל של חיל האוויר של ארצות הברית, שעברו שינויים רבים מאוד, שירתו בדרום-מזרח אסיה במלחמת הודו סין הכלל אזורית, עד שנת 1969. היה זה מטוס מהיר בעל יכולת נשיאה של מטען פצצות גדול, וניתן היה להרכיב עליו מגוון רחב של מקלעים ליצירת כלי טיס אימתני לתקיפה קרקעית.

סימול מחדש של המטוס, מ-**A-26** ל-**B-26** הוביל לבלבול בינו לבין המרטין B-26 מראודר, שטס לראשונה בנובמבר 1940, כ-20 חודשים לפני טיסת הבכורה של ה"דאגלס A-26".
על אף ששני סוגי המטוסים הוּנעוּ על ידי המנוע הרדיאלי רחב השימוש פראט אנד וויטני R-2800 Double Wasp, הם היו עיצובים שונים ונפרדים לגמרי – ה"מפציץ" של חברת מרטין, ה-B-26, החל את דרכו בשנת 1939, עם יותר מכפול מספר יחידות שיוצרו ממנו (קרוב ל-5,300) בהשוואה ל-A-26, אך עם זאת, כבר מיד לאחר סיום מלחמת העולם השנייה, נגרטו רוב מטוסי ה"מראודר", זאת בניגוד ל-A-26 שהמשיך לשרת במשך יותר משני עשורים נוספים.

[ימין|ממוזער|300px|'''דאגלס A-26 אינוויידר''' מדגם A-26B-35-DL של ה-[USAAF (סביב שנת 1945).]]

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
A2 אינוויידר
קטגוריה:מפציצים אמריקאיים
קטגוריה:מטוסים אמריקאיים במלחמת העולם השנייה
אגירופוביה

שמאל|ממוזער|מעבר חצייה
**אגירופוביה** (באנגלית: **agyrophobia** או **dromophobia**) היא פוביה ספציפית מחציית כבישים או דרכים שבהם עלולים לחלוף כלי רכב.

## הגורם לפוביה
הפוביה עלולה להיווצר כתוצאה מחוויה שלילית כגון תאונת דרכים, ובמקרה כזה יכולות להיות מעורבות בה גם הפרעת פאניקה ואגורפוביה. אגירופוביה, ובעיקר פחד מחציית כבישים לבד, עלולה להיות השלכה של הפרעת דחק פוסט-טראומטית, כתגובה למצב שמזכיר את האירוע הטראומטי שהיה בעבר.

אגירופוביה עלולה גם להיגרם בשל התקף חרדה שעלולים לסבול ממנו אנשים הלוקים בתסמונת האדם הנוקשה, הסובלים מהתכווצויות שרירים בלתי נשלטות וחוששים שהדבר יקרה להם באמצע חציית כביש.

אגירופוביה עשויה להופיע אצל לוקים באוטיזם, במיוחד אצל ילדים, שכן חציית כביש כרוכה במיומנויות מורכבות, כמו למשל לשפוט מהירות של מכונית מתקרבת.

## הערות שוליים

קטגוריה:פוביות מצביות
היכל ההרמוניה העליונה

**היכל ההרמוניה העליונה** (בסינית: **太和殿**; בפין-יין: **Tài Hé Diàn**) הוא האולם הגדול ביותר שבתוך "העיר האסורה", שבסין.

## שם ההיכל
שמו של ההיכל בתחילה היה "Fengtian Dian" (奉天殿; "היכל הסגידה לשמיים"), ולאחר מכן הוחלף ל"Huangji Dian" (皇极殿; "היכל הציר הקיסרי"). שמו הנוכחי ניתן להיכל על ידי הקיסר שונג'ה, הקיסר השלישי בשושלת צ'ינג.

## בניית ההיכל
האולם המקורי, שהוקם בשנת 1406 על ידי שושלת מינג, נהרס שבע פעמים על ידי שריפות במהלך שושלת צ'ינג, ונבנה בפעם האחרונה בשנים 1695–1697. לאחר שחזור במאה ה-16, הצטמצמו מידות האולם מסביבות 95 על 48 מטרים, למידותיו הנוכחיות, 64 על 37 מטרים.

## מבנה ההיכל
ששת העמודים הקרובים לכס המלכות שבתוך ההיכל מצופים בזהב, והמוטיב השולט בארכיטקטורה של המבנה הוא דרקון סיני. על כס המלכות עצמו ישנם חמישה דרקונים המתפתלים על גב הכיסא ועל משענות הידיים שלו. על הקיר מאחוריו יש תשעה דרקונים, משום שהמספרים 5 ו-9 מרמזים על הודו של הקיסר. הכס עצמו בנוי מעץ המכונה אלמוג אדום , והוא שימש את קיסרי שושלת צ'ינג.

בתקרה מעל הכס נמצא מונומנט של קיסון  המעוטר בדרקון מפותל, אשר מפיו מוציא סט כדורי מתכת דמוי נברשת. הוא מכונה "Xuanyuan Mirror", על שם הקיסר הצהוב. הסינים האמינו כי כדורי המתכת יפלו על ראשו של המערער על הכס.

## מיקום
האולם ממוקם בציר הגישה המרכזי של העיר האסורה, מאחורי שער ההרמוניה העליונה. ההיכל, שנבנה מעל שלושה מפלסי בסיס מאבן שיש, ומוקף במבערי קטורת מברונזה, הוא אחד ממבני העץ הגדולים ביותר בסין.

ההיכל הוא אחד משלושת ההיכלות המרכזיים של העיר האסורה החיצונית, יחד עם היכל ההרמוניה המרכזית והיכל שימור ההרמוניה.

## היסטוריה
קיסרי שושלת מינג ושושלת צ'ינג ערכו בהיכל את טקסי ההכתרה והחתונה שלהם. ההיכל שימש את קיסרי שושלת מינג גם כזירת משפט, וקיסרי שושלת צ'ינג ערכו בו טקסי הסמכה סמליים (אינווסטיטורה).

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בייג'ינג: מוזיאונים
אליפות אירופה בראלי

**אליפות אירופה בראלי** (באנגלית: **European Rally Championship** או בקיצור **ERC**) היא סבב מרוצי מכוניות שנתי המאורגנת על ידי הפדרציה הבינלאומית לרכב (FIA). האליפות מתקיימת מאז שנת 1953 במגוון מדינות ברחבי אירופה. התחרויות מתקיימות במסלולי עפר ואספלט. בשנת 2003 התאחדה האליפות עם האינטרקונטנינטל ראלי צ'אלנג' (IRC).

## היסטוריה
אליפות אירופה בראלי נוסדה בשנת 1953 והיא אליפות הראלי הבינארצית הראשונה והותיקה ביותר. עם הצגת אליפות העולם בראלי בשנת 1973 ובמיוחד עם הופעת אליפות הנהגים בשנת 1977 חשיבותה של האליפות החלה לרדת.

במשך השנים הראשונות עונה טיפוסית באליפות כללה כ-40 מרוצים. משנת 1974 דורגו המרוצים למקדמים שונים בין 1 ל-4. מספר הנקודות במרוץ הוכפל במקדם בהתאם לדירוג של המרוץ. הדבר הפך את חישוב הנקודות לתהליך מייגע, שהקשה לעקוב אחרי האליפות. שינוי המקדמים ל-2, 5, 10 ו-20 לא שינה את המצב. בעקבות כך הפכה האליפות למעניינת עבור המארגנים והקבוצות המתחרות, אך לא עבור הצופים.

שיפור משמעותי במצבה של האליפות החל בשנת 2004 בה צומצם מספר המדינות והמרוצים רק למרוצים שהיו עם מקדם של 20. שאר המרוצים הפכו לחלק ממסגרת של תחרויות מקומיות. עונה במבנה החדש כוללת בין 10 ל-12 מרוצים בשיטת ניקוד אחידה.

מאז שנת 2013 משמש ערוץ יורוספורט כאמרגן של התחרות ומשדר את המרוצים.

## קישורים חיצוניים

*

קטגוריה:ראלי
קטגוריה:תחרויות ספורט מוטורי
קטגוריה:אליפויות אירופה בספורט
פיקוס כינורי

ממוזער|שמאל|עלה של פיקוס כינורי
**פיקוס כינורי** (שם מדעי: *Ficus lyrata*) הוא עץ או שיח גדול מסוג פיקוס, אשר נפוץ במקומות רבים בישראל כצמח נוי. מקורו של העץ הוא ביערות גשם טרופיים ממערב אפריקה, בין קמרון לסיירה לאון.

גובהו של הפיקוס הוא בין 12 ל-15 מטרים. הוא צמח ירוק עד.

שמו של העץ הגיע בשל צורת עליו, שמגיעים לאורך של כ-45 ס"מ ורוחב של 30 ס"מ, וצורתם היא כשל כינור או לירה. פירותיו של העץ הם ירוקים ובגודל של 2.5–3 ס"מ.

העץ משמש כעץ נוי פופולרי בגינות טרופיות וסובטרופיות. העץ שורד גם באקלים ממוזג, אך שם הוא בדרך כלל נותר נמוך וחסר פירות. העץ זקוק לאור שמש עקיף, והוא יכול לשרוד עד לקור של כעשר מעלות צלזיוס.

## קישורים חיצוניים

* 

## הערות שוליים

קטגוריה:ארץ ישראל: תותיים
קטגוריה:ארץ ישראל: עצים
כינורי
קטגוריה:צמחי נוי
קטגוריה:צמחי גן